Se traileren til Taylor Sheridans spionserie Special Ops: Lioness

Taylor Sheridan har stået bag adskillige seriesucceser de seneste år. Heriblandt westerndramaet Yellowstone og dets spinoffs, men også Tulsa King og The Mayor of Kingstown. Næste opus er i spiongenren, når Special Ops: Lioness har premiere til juli.

Læs også: Star Wars: Ahsoka får premiere til august

Serien tager afsæt i virkelige hændelser og fortæller om CIA-programmet Lioness. Et program hvis formål var at komme tæt på terroristernes koner og døtre. I serien ledes programmet af Kaitlyn Meade (Nicole Kidman) og Donald Westfield (Michael Kelly). I marken følges Joe (Zoe Saldaña), som forsøger at balancere arbejds- og privatliv, mens hun er i spidsen for CIA’s kamp mod terrorisme.

Inden Taylor Sheridan blev lig med store serier, skrev han primært filmmanuskripter. Herunder til anmelderroste Wind River og Sicario-filmene.

Serien har premiere på SkyShowtime senere i år. Der er ikke offentliggjort en endelig premieredato.

Se traileren til Taylor Sheridans spionserie Special Ops: Lioness